text: Advarer mod naturbrande
  19 juli 2013 kl. 13.17
  Brandvæsenerne i Varde, Esbjerg, Tønder og på Fanø opfordrer folk til at undgå brug af åben ild i naturen, fordi den er så tør, at bare et cigaretskod kan antænde en naturbrand.
  Fredericia, Kolding, Vejle, Middelfart og Billund kommuner indførte torsdag et regulært afbrændingsforbud.
  Brandvæsenerne på vestkysten nøjes med at opfordre til, at man:
  ?Undlader at bruge ukrudtsbrænder,
  ?Undlader at tænde nogen form for bål i naturområder,
  ?Undlader at smide cigaretskodder i naturen,
  ?Kun bruger godkendte grill, og tilsikre at grillen står sikkert,
  ?Aldrig tømme grill i naturen,
  ?Sikre at grillen er slukket, når den forlades,
  ?Undlader at parkere bilen, hvor der er høj græs mv. En varm katalysator er nok til at starte en brand i denne tid.
  Beredskabsinspektør Thomas Lund Sørensen, Tønder, siger, at en opfordring til at tage hensyn til naturen er ligeså god som et egentligt forbud.
  - Man kommer jo langt med sund fornuft, understreger han.
  